stanford-oval/wikipedia huggingface dataset:
גל סברדרופ

במכניקת הזורמים, ובפרט באוקיינוגרפיה פיזיקלית, גלי סברדרופ, הם גלים הנובעים מאיזון של כוח הכבידה עם כוח קוריוליס. גלים אלה מתקיימים באוקיינוסים, מאחר שאורך הגל צריך להיות מסדר גודל של עשרות קילומטרים כדי שמספר רוסבי יהיה קטן מספיק וכוח קוריוליס יהיה משמעותי. הגלים נקראים גלי סברדרופ על שם האוקיינוגרף הנורווגי הרלד סברדרופ שאישר תצפיתית את קיומם בשנות העשרים של המאה ה-20. לעיתים נקראים הגלים גלי פואנקרה על שמו של אנרי פואנקרה שתיאר אותם מתמטית בסוף המאה ה-19.
תיאור מתמטי > משוואות התנועה

פיתוח משוואות התנועה של גלי סברדרופ זהה לפיתוח משוואות התנועה השולטים בגלי קלווין. ראשית, מניחים שהזרימה לא צמיגה ולא דחיסה. כדי שלכוח קוריוליס יהיה השפעה על תנועת המערכת, מספר רוסבי ומספר אקמן של המערכת צריכים להיות קטנים. דבר זה מחייב שהאורך האופייני במערכת יהיה גדול, ובפרט מהירות ההתקדמות של הגלים חייבת להיות נמוכה ואורך הגל של הגלים צריך להיות מסדר גודל של מספר קילומטרים, ולכן הזרימה יכולה להיות מטופלת כזרימה במים רדודים. עבור זרימה כזו איברים ריבועיים במשוואות התנועה יכולים להיות מוזנחים, ומשוואות התנועה מקבלות את הצורה הבאה:
משוואת הרצף:
כאשר  H הוא העומק הממוצע, ו- \eta  הוא העומק הרגעי בנקודה.
משוואת התנע בכיוון  x:
כאשר  g היא הגרוויטציה, ו- f=2\Omega \sin \phi  הוא פרמטר קוריוליס המקומי.
משוואת התנע בכיוון  y:
תיאור מתמטי > יחס הנפיצה ומהירות התקדמות הגל

כעת ניתן לפתח את  u_{x},u_{y} ו- \eta  לאופני פורייה שלהם  e^{i\left(\ell x+my-\omega t\right)} ולקבל את המשוואות:
-i\omega \eta =-H\left(i\ell u_{x}+imu_{y}\right)
-i\omega u_{x}-fu_{y}=-ig\ell \eta
-i\omega u_{y}+fu_{x}=-igm\eta
כדי לקבל פתרון לא טריוויאלי נדרש שהדטרמיננטה של מערכת המשוואות תתאפס ולכן  \omega \left(\omega ^{2}-f^{2}-gH\left(\ell ^{2}+m^{2}\right)\right)=0. נסמן  k^{2}=\ell ^{2}+m^{2} ונקבל את יחס הנפיצה  \omega (k)=\pm {\sqrt {f^{2}+gHk^{2}}}. זהו יחס נפיצה דומה ליחס הנפיצה המתקבל ממשוואת קליין-גורדון, והוא מלמד על תופעה דומה, לפיה אפילו הכנסה של גל בעל מספר גל נמוך עולה אנרגיה למערכת, בדומה לתופעה לפיה הכנסה של חלקיק מסיבי בעל תנע נמוך עולה אנרגיה למערכת.
מהירות הפאזה היא:  c_{p}={\frac {\omega }{k}}={\sqrt {{\frac {f^{2}}{k^{2}}}+gH}} ומהירות החבורה היא:  c_{g}={\frac {\partial \omega }{\partial k}}={\frac {gHk}{\sqrt {f^{2}+gHk^{2}}}}.
מקרי קצה > גלים קצרים

הגבול  gHk^{2}\gg f^{2} הוא הגבול בו הגלים מתנהגים כגלים קצרים. בגבול זה, יחס הנפיצה המתקבל הוא  \omega (k)={\sqrt {gH}}k ותדירות קוריוליס מצטמצמת. גלים אלה מתנהגים כגלים עליהם אין השפעה כתוצאה מכוח קוריוליס, וניתן לראות זאת על ידי כך שבגבול זה האורך האופייני של המערכת קטן ולכן מספר רוסבי של המערכת גדול.
מקרי קצה > גלים ארוכים

הגבול ההפוך בו  gHk^{2}\ll f^{2} מוביל לכך ש- \omega (k)=\pm f. כלומר התדירות של הגלים היא כתדירות קוריוליס ומהירות החבורה של הגלים מתאפסת. התנועה המתוארת על ידי גלים אלו לא כוללת שינוי בעומק כתלות במיקום, אלא רק מהירות התלויה בזמן:  u_{x}=U\sin(ft+\varphi );u_{y}=U\cos(ft+\varphi ). חלקיקים הנכללים בתנועה כזו מסתובבים במעגל שרדיוסו  R={\frac {U}{f}} ותדירות הסיבוב שלו היא  f.
מקרי קצה > גלים חד כיווניים

סוג מיוחד של גלים הוא גלים עבורם  m=0 (או באופן דומה  \ell =0). גלים אלו מקיימים:
u_{x}={\frac {\sqrt {f^{2}+gH\ell ^{2}}}{\ell H}}H_{0}\cos(\ell x-\omega t)
u_{y}={\frac {f}{\ell H}}H_{0}\sin(\ell x-\omega t)
\eta =H_{0}\cos(\ell x-\omega t)
האפיון המיוחד של גל זה הוא שהגל מתקדם רק בכיוון  x מייצר זרימה בכיוון  y.
ראו גם

כוח קוריוליס
גל אינרציאלי
מספר רוסבי
גל רוסבי
גל קלווין
גל (מים)
הערות שוליים

↑  Cushman-Roisin, Benoit, 1954-, Introduction to geophysical fluid dynamics : physical and numerical aspects, 2nd ed, Waltham, MA: Academic Press, 2011, עמ' 82-84, ISBN 978-0-12-088759-0
גאיוס צ'ארלס

| --- | --- |

צ'ארלס, 2008
 לידה:  2 במאי 1983 (בן 41) מנהטן, ארצות הברית 
 מדינה:  ארצות הברית 
 תקופת הפעילות:  מ-2006 
 מקום לימודים:  אוניברסיטת קרנגי מלון  תיכון טינאק 
 פרופיל ב-IMDb
 
גאיוס צ'ארלס (באנגלית: Gaius Charles; נולד ב-2 במאי 1983) הוא שחקן אמריקאי, אשר מוכר בשל הופעתו בתור בריאן "סמאש" ויליאמס בסדרה "אורות ליל שישי", ובשל הופעתו בתור ד"ר שיין רוס בסדרת הדרמה הרפואית "האנטומיה של גריי".
ראשית חייו

צ'ארלס נולד ב-2 במאי 1983 במנהטן, ניו יורק. הוא גדל בעיר ניו יורק ובעיר טינק, ניו ג'רזי.
צ'ארלס סיים את לימודיו בבית הספר התיכון טינק בשנת 2001. הוא למד במכללה לאמנויות יפות באוניברסיטת קרנגי מלון, וקיבל תואר ראשון באמנויות בדרמה. הוא למד גם במכון הלאומי לאמנות דרמטית (NIDA) בסידני, אוסטרליה. הוא קיבל תואר שני בלימודי דת מאוניברסיטת דרו בניו ג'רזי.
קריירה

בשנת 2006 שיחק צ'ארלס לראשונה בתפקיד אורח בסדרת הטלוויזיה "The Book of Daniel" של רשת NBC.
בשנת 2017, צ'ארלס כיכב בעונה הראשונה של סדרת הדרמה "חטופה" המבוססת על זיכיון הסרטים "חטופה" בכיכובו של ליאם ניסן.
הוא הופיע במספר סדרות טלוויזיה, כולל "אורות ליל שישי", "האנטומיה של גריי" ו"אקווריוס", בה גילם את פעיל זכויות האזרח והפנתר השחור באנצ'י קרטר (אנ').
צ'ארלס הופיע בתפקידי אורח בסדרות טלוויזיה כמו "סוכני S.H.I.E.L.D.", "שטח מת", "היסטוריה שתויה" של קומדי סנטרל, בה גילם את מוחמד עלי, "NCIS", "פאן אם" ו"חוק וסדר: מדור מיוחד".
תפקידיו בקולנוע כוללים את הסרטים "ניסוי הכלא של סטנפורד", "סולט" ו"השליח".
בנוסף לקולנוע וטלוויזיה, צ'ארלס כיכב בהפקה של תיאטרון לבירינט של המחזה "אותלו", בהפקה משותפת עם התיאטרון הציבורי, לצד פיליפ סימור הופמן וג'ון אורטיז.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2009 | השליח | בראון |  |
| 2009 | Toe to Toe | קווין |  |
| 2010 | סולט | סוכן CIA |  |
| 2010 | טייקרס | מקס |  |
| 2015 | ניסוי הכלא של סטנפורד | פול ווגל (אנ') |  |
| 2016 | באטמן: דם רע | לוק פוקס / עטלף | דיבוב |
| 2021 | Land of Dreams | דייוויד |  |
| 2022 | Alice | ג'וזף |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2006 | The Book of Daniel | קארבר | פרק: "Betrayal" |
| 2006–2008 | אורות ליל שישי | בריאן "סמאש" ויליאמס | תפקיד ראשי (עונות 1–2) תפקיד אורח (עונה 3); 41 פרקים |
| 2007 | חוק וסדר: מדור מיוחד | ג'אדון אודמי | פרק: "Fight" |
| 2011 | פאן אם | ג'ו | פרק: "Truth or Dare" |
| 2012 | NCIS | הבלש ג'ייסון קינג | פרק: "Rekindled" |
| 2012 | קשיחות הכרחית | דמון ראזור / ברייס אבוט | 4 פרקים |
| 2012–2014 | האנטומיה של גריי | ד"ר שיין רוס | תפקיד חוזר (עונה 9) תפקיד ראשי (עונה 10); 46 פרקים |
| 2015 | Six Guys One Car | לארי | 3 פרקים |
| 2015, 2019 | היסטוריה שתויה | מוחמד עלי / מוזס פליטווד ווקר (אנ') | 2 פרקים |
| 2015–2016 | אקווריוס | באנצ'י קרטר (אנ') | 7 פרקים |
| 2016 | שטח מת | סמל צ'ארלי נאפייר | פרק: "Scientists Hollow Fortune" |
| 2016 | סוכני S.H.I.E.L.D. | רובן מקנזי | פרק: "Watchdogs" |
| 2017 | חטופה | ג'ון | תפקיד ראשי (עונה 1): 10 פרקים |
| 2019–2020 | God Friended Me | רב אנדרו קארבר | 4 פרקים |
| 2020–2021 | רוזוול, ניו מקסיקו | ברונסון | 4 פרקים |
| 2022 | Queens | תומאס | 3 פרקים |
| 2023–הווה | המתים המהלכים: עיר המתים | פרלי ארמסטרונג | תפקיד ראשי; 6 פרקים |
הערות שוליים

↑  Rohan, Virginia (26 בנובמבר 2007). "Teaneck actor got in the zone to land Friday Night Lights role". The Record. {{cite journal}}:  (עזרה)
↑  "GAIUS CHARLES as Smash Williams". NBC. נבדק ב-2008-10-24.
↑  Goldberg, Lesley (16 ביולי 2012). "'Grey's Anatomy' Admits 'Friday Night Lights' Alum". Hollywood Reporter. נבדק ב-17 ביולי 2012. {{cite web}}:  (עזרה)
| --- | --- |
בקרת זהויות :  GND: 1269236733  ISNI: 0000 0000 5420 259X  LCCN: no2008070324  VIAF: 19488995   WorldCat (עם VIAF): 19488995 
ג'פרי ריינר, ג'ייסון קטימס, אדריאן פאליקי וגאיוס צ'ארלס מקבלים את פרס פיבודי "לאורות ליל שישי", יוני 2007
גיורא פישר

ערך זה עוסק בסגן ראש עיריית חיפה. אם התכוונתם למשורר, ראו .
גיורא פישר (20 באוקטובר 1937 - 15 באוקטובר 2014) היה ממלא מקום ראש עיריית חיפה למשך כחצי שנה, וסגן ראש העיר במשך כעשר שנים.
ביוגרפיה

פישר, יליד קריית חיים, כיהן כיו"ר ועד הקריה במשך 39 שנים. הוא נבחר לראשונה למועצת עיריית חיפה בשנת 1978, וכיהן בה שש קדנציות רצופות, ומתוכן שתי קדנציות כסגן ראש העיר חיפה (1993-2003). בשנת 2003, לאחר שראש העיר עמרם מצנע פרש מתפקידו והתמנה לחבר הכנסת, מונה פישר לראש עיריית חיפה בפועל, וכיהן בתפקיד כחצי שנה, עד בחירתו של יונה יהב.
בנוסף לכך כיהן עשרות שנים כיו"ר ועד העובדים של קרן קיימת לישראל, ובהמשך כיו"ר ועד הגמלאים של הארגון.
חיים אישיים

פישר היה נשוי ואב לשניים. הוא נפטר ב-15 באוקטובר 2014, בגיל 77, ונקבר בבית הקברות תל רגב.
הנצחה

ב-2015 נקרא על שמו ארכיון קריית חיים.
עיריית חיפה בחרה להנציח את שמו ופועלו של גיורא פישר בכיכר הסמוכה לבית בו התגורר. ב-11 ביולי 2017 נחנכה הכיכר בנוכחות בני משפחתו ותושבי חיפה. "קריית חיים הייתה כל חייו. את עבודתו עשה כל השנים בהתנדבות, והנתינה למען הציבור הייתה ערך חשוב בביתו'.  כך אמרה בטקס ביתו חגית.
הערות שוליים

1 2 3  יגאל חי, גיורא פישר, שכיהן כראש העיר בפועל, הלך לעולמו, כלבו, עמ' 17, גיליון 2415, 24 באוקטובר 2014
1 2  הלך לעולמו גיורא פישר, שכיהן במשך עשרות שנים כסגן ראש העיר חיפה, באתר ynet, 15 באוקטובר 2014
↑  דורון סולומון, גיורא פישר נטמן ביום הולדתו של בנו שנפטר, באתר mynet (כפי שנשמר בארכיון האינטרנט), 23 באוקטובר 2014
↑  ארכיון קריית חיים ע"ש גיורא פישר, באתר ועד קריית חיים
↑  רולי קירשטיין, נחנכה הכיכר על שם גיורא פישר בקרית חיים, באתר כלבו – חיפה והקריות, ‏2017-07-11
↑  חדשות חיפה והסביבה, באתר חי פֹּה - תאגיד החדשות של חיפה והסביבה, ‏2023-12-24
| ראשי עיריית חיפה  (החל מ-1873) |
| --- | --- | --- |
| האימפריה העות'מאנית האימפריה העות'מאנית | נג'יב אפנדי אל-יאסין (1873–1877) • אחמד אפנדי ג'לבי (1877–1881) • מוסטפא בר אל-סאלח (1881–1884) • מוסטפא פאשה אל-ח'ליל (1885–1903) • ג'אמל צאדק (1904–1910) • רפעאת אל-צאלח (1010–1911) • אברהים אל-ח'ליל (1911–1913) • חסן שוכרי (1914–1917) |  |
| המנדט הבריטי המנדט הבריטי | חסן שוכרי (1917–1920) • עבד אל-רחמן אל-חאג' (1920–1927) • חסן שוכרי (1927–1940) • שבתי לוי (1934–1937) |  |
| ישראל מדינת ישראל | שבתי לוי (1948–1951) • אבא חושי (1951–1969) • משה פלימן (1969–1973) • יוסף אלמוגי (1974–1975) • ירוחם צייזל (1975–1978) • אריה גוראל (1978–1993) • עמרם מצנע (1993–2003) • גיורא פישר (בפועל) (2003) • יונה יהב (2003–2018) • עינת קליש רותם (2018–2024) • יונה יהב (2024–הווה) |  |
ערך זה הוא קצרמרבנושא ישראלים ובנושא חיפה. אתם מוזמנים לתרום לוויקיפדיה ו.
גו (אנטומיה)

| --- | --- |

גו של גבר במבט קדמי
 שיוך:  subdivision of body proper, ישות אנטומית מסוימת 
 תיאור ב:  המילון האנציקלופדי ברוקהאוס ואפרון 
 מזהים
 לטינית (TA98):  truncus 
 טרמינולוגיה אנטומיקה:  A01.1.00.013 
 TA2 (2019):  124 
 FMA:  7181 
 קוד MeSH:  A01.923 
 מזהה MeSH:  D060726 
 מערכת השפה הרפואית המאוחדת:  C0460005 
 
באנטומיה, גֵּו (טורסו) הוא החלק הגדול בגוף האדם, ללא החשבת הגפיים והראש. מכונה גם "טרונק" (גוף חסר גפיים וראש). הגו כולל את בית החזה, הגב והבטן.
אנטומיה > איברים עיקריים

הגו מכיל את האיברים החיוניים ביותר בגוף האדם, למעט המוח:
בחלקו העליון נמצא בית החזה, שבו נמצאים הלב והריאות, המוגנים על ידי קשת הצלעות.
בבטן נמצאים רוב האיברים האחראים על העיכול: הקיבה, שבה מתפרק המזון, הלבלב והכבד שמייצרים את האנזימים ואת מיצי המרה הנחוצים לתהליך העיכול, הכליות שמסננות רעלים מהדם לפני הפרשתם לשתן, והמעי הגס והדק שמחלצים את החומרים המזינים מהמזון. בסופם של המעיים נמצא פי הטבעת שממנו יוצאים חומרי הפסולת.
באזור אגן הירכיים נמצאת מערכת הרבייה של הזכר והנקבה.
אנטומיה > קבוצות שרירים עיקריות

הגו מכיל גם רבות מקבוצות השרירים המרכזיים בגוף האדם, הכוללות:
שרירים המניעים את הגפה העליונה – בהם קבוצת שרירי החזה (שריר החזה הגדול ושריר החזה הקטן) וקבוצת מסובבי הכתף.
שרירי נשימה – הסרעפת ושרירי עזר
מייצבים ומניעים של עמוד השדרה
שרירים המניעים את הגפה התחתונה – בהם קבוצת שרירי העכוז וקבוצת המסובבים לכיוון חיצוני של הירך.
ראו גם

מותניים
דקולטה
גו בלוודרה
גיורגי גאגואה

גיורגי גאגואה (בגאורגית: გიორგი გაგუა; נולד ב-10 באוקטובר 2001 בטביליסי) הוא כדורגלן גאורגי המשחק בעמדת החלוץ בדפורטיבו אלאבס הספרדית.
קריירה

גיורגי גאגואה נולד בטביליסי שבגאורגיה, הוא החל את קריירתו במחלקת הנוער של דינמו טביליסי ונורצ'י דינמואלי המקומיות משם עבר לשחק במחלקת הנוער של דפורטיבו אלאבס. ב-2022, גאגואה הושאל לריאל אוניון מהליגה הספרדית השלישית, עמם שיחק ב-28 הופעות בכל המסגרות מתוכן כבש 2 שערים בלבד.
ב-2023, גאגואה נבחר לייצג את נבחרת גאורגיה עד גיל 21 ביורו הצעירות.
ב-21 ביוני 2023, כבש גאגואה את שערו הראשון בנבחרת הצעירה נגד נבחרת פורטוגל במסגרת יורו הצעירות 2023, המשחק הסתיים בניצחון 2–0. במהלך יורו הצעירות 2023, גאגואה פתח בהרכב הנבחרת הגאורגית בכל משחק עד הדחתם בדו-קרב פנדלים ברבע הגמר מול ישראל, כאשר היה השחקן שהחטיא את אחד מהפנדלים.
הערות שוליים

↑  גיאורגיה U21 נגד פורטוגל U21, באתר TRANSFERMARKT
גנטרי (רפואה)

שרטוט של גנטרי המשמש ברדיותרפיה
במכונים רפואיים כמו בתי חולים או מרפאות ישנם מתקנים רפואיים, כגון CT, MRI ומתקנים המשמשים לרדיותרפיה, שמטרתם אבחון או טיפול במצבו של החולה. גנטרי הוא מתקן בצורת עיגול המכיל גלאי קרינה או מקור קרינה שעוזרים להפיק מידע קליני על מצבו של המטופל, או לטפל בו. כתלות בפעולת המכשיר ומטרתו, מקורות הקרינה יכולים לייצר  קרינה אלקטרומגנטית או שדות מגנטיים.
הדמיה בעזרת סורק CT

כאשר מדובר בבדיקת טומוגרפיה ממוחשבת (CT), מבנה הסורק הוא בצורת טבעת או צילינדר, אשר מקיף את המטופל. כל המכלול של מקור הקרינה והגלאים מסתובב במהירות כאשר מיטת המטופל נכנסת ויוצאת מהגנטרי (סורק ה-CT במקרה הזה). סורק ה-CT מניב תמונות רנטגן תלת־ממדיות אשר מספקות מידע קליני חשוב על המטופל.
רכיבי המערכת הבסיסיים של מערכת ה-CT מוצגים בתמונה משמאל. בסורקי CT מודרניים, מקור הקרינה והגלאים מסתובבים סביב המטופל. הביצועים הכוללים של מערכת ה-CT תלויים במקור הקרינה, בגנרטור, בסוגי הגלאים ובמערכת המחשבים לשחזור ולמניפולציה של התמונות, וכן גם בתזוזותיו של המטופל. כיום, סורקים מודרניים מסוגלים לסרוק תוך שניות ספורות, ולהפיק מודל תלת־ממדי באופן כמעט מיידי. מהירות זו מאפשרת לסרוק חלקי גוף נעים כגון ריאות שנושמות או לב שפועם.
הדמיה בתהודה מגנטית

כאשר מדובר ב-MRI, מבנה הסורק נותר קבוע ואינו מסתובב. המכלול במקרה זה מכיל קולטנים חזקים של גלים אלקטרומגנטיים וגלי רדיו שמעוררים אטומי מימן הנמצאים בגוף המטופל בעזרת תהודה מגנטית גרעינית, בתופעה פיזיקלית זו מתרחשת תגובה בין גרעין האטום המצוי בשדה מגנטי קבוע לבין שדה אלקטרומגנטי משתנה.
בעזרת עיבוד של האותות המתקבלים מאטומי המימן מפיקים תמונה תלת־ממדית המכילה מידע על איבריו הפנימיים של המטופל.
בשונה מבדיקת CT או רנטגן, ב-MRI אין שימוש בקרינה מייננת ולכן הבדיקה נחשבת ללא מסוכנת.
טיפול ברדיותרפיה

הטיפול ברדיותרפיה הוא טיפול באמצעות קרינה מייננת ומהווה טיפול תומך על מנת למנוע חזרה של גידול לאחר ניתוח או למנוע התפתחות של גידול במצב התחלתי. הקרינה פוגעת בדנ"א ברקמות החולה והורסת או מאיטה התפתחות של תאים לא תקינים. על מנת לצמצם פגיעה ברקמות בריאות, הקרינה ניתנת ממספר זוויות כך שהגידול נחשף למינון גבוה בהרבה מהרקמות המקיפות אותו.
הגנטרי בטיפול רדיותרפיה מסובב מקור קרינה חיצוני סביב המטופל. בתמונה משמאל, בחלקו העליון של הגנטרי מאיץ חלקיקים קווי ובימין מסך מלבני לגילוי קרני רנטגן, על מנת למקם את המטופל במדויק טרום הטיפול.
הגנטרי נתמך על ידי מעמד ממונע המסובב אותו סביב ציר אופקי קבוע ומאפשר את הסיבוב של המאיץ הליניארי סביב המטופל. מאחורי הגנטרי בתוך המעמד, ממוקמת שפופרת קלסטרון לאספקת גלי רדיו לתוך המאיץ הליניארי.
המאיץ הליניארי מאיץ בצורה אנכית קרן אלקטרונים בגודל עיפרון. לאחר עזיבת המאיץ הליניארי, האלקטרונים ממוקדים מטה על ידי מגנט לכיוון מטרה העשויה מטונגסטן, חומר קשה מאוד הצפוף כפליים מעופרת, החומר גורם להאטת האלקטרונים ולפליטת קרינת בלימה.
בתמונה מימין, גנטרי המסובב לזווית של 45 מעלות ומשמאל לגנטרי מקור לקרינת רנטגן.
הערות שוליים

↑  Oppelt, Arnulf (2005). Imaging systems for medical diagnostics : fundamentals, technical solutions and applications for systems applying ionization radiation, nuclear magnetic resonance and ultrasound. Erlangen: Publicis. ISBN 978-3895782268.
↑  "Gantry". wiki Radiography. 7 בספטמבר 2010. נבדק ב-29 באפריל 2017. {{cite web}}:  (עזרה)
↑  Rifu, Toshihiro, and Kyoung-Yong Lee. "Computed tomography (CT) apparatus and method of reconstructing CT image." U.S. Patent No. 10,032,293. 24 Jul. 2018.
↑  McRobbie, Donald W. (2007). MRI from picture to proton. Cambridge, UK; New York: Cambridge University Press. ISBN 978-0-521-68384-5.
↑  Zhenhua Hu, Weidong Yang, Haixiao Liu, Kun Wang, From PET/CT to PET/MRI: Advances in Instrumentation and Clinical Applications, Molecular Pharmaceutics 11, 2014-11-03, עמ' 3798–3809 doi: 10.1021/mp500321h
↑  Webb, Steve, 1948-, The physics of three dimensional radiation therapy : conformal radiotherapy, radiosurgery and treatment planning, [Place of publication not identified], ISBN 978-0-367-80647-7
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "גנטרי (רפואה)".
תמונה של סורק CT
סורק CT ללא הכיסוי, כך שניתן להבחין ברכיבים הפנימיים:T: שפופרת קרני רנטגן

D: קולטנים לקרינת רנטגן

X: קרני רנטגן

R: כיוון הסיבוב של הגנטרי
גנטרי של סורק MRI
תצלום של גנטרי מסובב לזווית של כ־45 °
כיונון מאיץ ליניארי המובנה בתוך הגנטרי
גיורגי גבדאבה

גיורגי גדבאבה (בגאורגית: გიორგი გაბედავა; נולד ב-3 באוקטובר 1989 בטביליסי שברפובליקה הסובייטית הסוציאליסטית הגאורגית, ברית המועצות) הוא כדורגלן גאורגי המשחק בעמדת החלוץ בקבוצת הפועל עכו מהליגה הלאומית.
קריירת מועדונים

גבאדבה שיחק בקבוצות מטאלורג רוסתווי, גגרה, באיה זוגדידי, צ'יחורה סצ'חרה, סמטרדיה, דינמו בתומי, סבורתלו טביליסי ודינמו טביליסי מליגת העל הגאורגית, איליצ'בץ מריופול מליגת העל האוקראינית, וזגלבי סוסנוביץ מליגת העל הפולנית.
בחודש ינואר 2023 חתם בהפועל עכו מהליגה הלאומית.
הערות שוליים

↑  2:2 בדרבי בין מכבי קביליו יפו לבני יהודה, 0:1 לכפ"ס על עכו, באתר וואלה, 3 בפברואר 2023
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "גיורגי גבדאבה".
גמא בנחש מים

| --- | --- |
   
 מיקומו של γ בנחש מים בקבוצת הכוכבים נחש מים
 נתוני תצפית
 קבוצת כוכבים:  נחש מים
 שמות נוספים:  HD 115659
 סוג:  ענק צהוב
 בהירות נראית:  3.0
 סיווג ספקטרלי:  G8 IIIa
 עלייה ישרה:  13ʰ 18ᵐ 55.3ˢ מילי-שניות קשת בשנה
 נטייה:  ‏17.45″ ‏10′ ‏23°‏- מילי-שניות קשת בשנה
 מאפיינים פיזיים
 בהירות מוחלטת:  0.06-
 מרחק:  134  שנות אור 41.08  פארסק
 רדיוס:  12.3 רדיוסי שמש
 מסה:  3.1 מסות שמש
 עוצמת הארה:  פי 90 מהשמש
 טמפרטורה:  5,136 K
 מהירות סיבוב:  2.76 ק"מ/שנייה
 גיל:  330 מיליון שנים
 מהירות רדיאלית:  −4.861±0.0002 קילומטר לשנייה
 היסט:  25.5286±0.2706 אלפיות של שניות קשת
 מתכתיות:  −0.1 
 מערכת
 כוכבים נלווים:  γ בנחש מים B
 
γ בנחש מים הוא הכוכב השני בבהירותו בקבוצת הכוכבים נחש מים עם בהירות מדרגה 3.0. הכוכב נמצא קרוב לקצה המזרחי של הקבוצה המייצג את הזנב של ההידרה. במרחק זוויתי של כ-7.8 מעלות מדרום-מזרח לכוכב נמצאת גלקסיית גלגל הרוח הדרומית (M83) וכ-9.5 מעלות ממערב-דרום-מערב לו נמצא הצביר הכדורי M68.
תכונות

γ בנחש מים הוא ענק צהוב מסוג ספקטרלי G8 IIIa, מסתו מעט יותר מ-3 מסות שמש, רדיוסו גדול מ-12 רדיוסי שמש, טמפרטורת פניו כ-5,100 קלווין והוא מאיר בעוצמה של פי 90 מעוצמת ההארה של השמש באור נראה, ובערך פי 110 ממנה בצירוף הקרינה בתחום התת-אדום. גילו של הכוכב מוערך בכ-330 מיליון שנים והוא סיים להתיך את המימן שבליבתו להליום ונמצא בתהליך של התקררות והתנפחות בדרך להפוך לענק אדום.
γ בנחש מים B

במרחק זוויתי של 1.6 שניות קשת מ-γ בנחש מים, נמצא כוכב עמום בהרבה עם בהירות סביב דרגה 10 ומסה שמוערכת בכ-0.6 מסת שמש. נראה שלשני הכוכבים אותה תנועה עצמית כך שככל הנראה הם קשורים כבידתית זה לזה וככל הנראה בן הזוג הוא ננס אדום המקיף את γ בנחש מים במרחק של לפחות 66 יחידות אסטרונומיות - יותר מפעמיים המרחק בין נפטון והשמש.
במרחק זוויתי של כ-130 שניות קשת מ-γ בנחש מים נמצא כוכב עמום נוסף עם בהירות מדרגה 12. ככל הנראה כוכב זה אינו קשור ל-γ בנחש מים ורק במקרה נמצא על אותו קו ראייה.
הערות שוליים

1 2 3  SIMBAD: γ Hydrae
1 2 3 4 5 6  E. Jofré, R. Petrucci, C. Saffe, L. Saker, E. Artur de la Villarmois, C. Chavero, M. Gómez & P. Mauas: Stellar parameters and chemical abundances of 223 evolved stars with and without planets, Astronomy & Astrophysics, Vol. 574, id. A50, p. 6, 12 (2015)
↑  T. Ryu, B. Sato, M. Kuzuhara, N. Narita, Y. H. Takahashi, T. Uyama, T. Kudo, N. Kusakabe, J. Hashimoto, M. Omiya, H. Harakawa, L. Abe, H. Ando, W. Brandner, T. D. Brandt, J. C. Carson, T. Currie, S. Egner, M. Feldt, M. Goto, C. A. Grady, O. Guyon, Y. Hayano, M. Hayashi, S. S. Hayashi, K. G. Hełminiak, T. Henning, K. W. Hodapp, S. Ida, M. Ishii, Y. Itoh, M. Iye, H. Izumiura, M. Janson, E. Kambe, R. Kandori, G. R. Knapp, E. Kokubo, J. Kwon, T. Matsuo, S. Mayama, M. W. McElwain, K. Mede, S. Miyama, J.-I. Morino, A. Moro-Martin, T. Nishimura, T.-S. Pyo, E. Serabyn, T. Suenaga, H. Suto, R. Suzuki, M. Takami, N. Takato, Y. Takeda, H. Terada, C. Thalmann, E. L. Turner, M. Watanabe, J. Wisniewski, T. Yamada, M. Yoshida, H. Takami, T. Usuda & M. Tamura: High-contrast Imaging of Intermediate-mass Giants with Long-term Radial Velocity Trends, The Astrophysical Journal, Vol. 825, Iss. 2, article id. 127, p. 7 (2016)
↑  SIMBAD: Objects within 3 arc-minutes from γ Hydrae
גלאי אקוסטי

גלאי אקוסטי הוא גלאי פסיבי רגיש לתדרי קול ותנודות אוויר חריגות.
הגלאי הוא התקן רגיש לשינויי לחץ. מימוש פשוט וזול לגלאי כזה הוא חריר שלידו תלויה מסת מתכת קטנה. שינויי לחץ בסביבת הגלאי גורמים לאוויר הנכנס לחריר להזיז את מסת המתכת. תזוזה זו משנה את קיבול הגלאי ומאפשרת למדוד את השינוי בלחץ האוויר. גלאים אקוסטיים מורכבים ויקרים יותר מתבססים על אינטרפרומטריה בסיבים אופטיים. רגישותם ומחירים גבוהים יותר.
גלאים אקוסטיים זולים משמשים במערכות אזעקה. קול רם או פתיחת חלון או דלת יגרמו להפעלת הגלאי. חסרונו של הגלאי בכך שהוא אינו ניתן להתקנה במקומות רועשים שבהם נוצרות הרבה התראות שווא.
ערך זה הוא קצרמרבנושא טכנולוגיה. אתם מוזמנים לתרום לוויקיפדיה ו.
גלאי גובה מכ"מי

גלאי גובה מכ"מי הוא סוג של מכ"ם דו־ממדי שמודד גובה של מטרות.
גלאי גובה מכ"מים היו מובחנים בשל צורת האנטנה שלהן - האנטנות היו גבוהות, אך צרות. כיוון שצורת האלומה הנוצרת היא פונקציה של צורת האנטנה, אלומת גלאי הגובה הייתה שטוחה ורחבה אופקית (כלומר לא טובה במציאת אזימוט למטרה), אבל דקה מאוד אנכית, ובכך מאפשרת מדידה מדויקת מאוד של זווית ההגבהה, ולאחר מכן גובה (בעזרת הטווח).
מכ"מים תלת־ממדיים מודרניים מוצאים גם אזימוט וגם הגבהה, ובכך הפכו את גלאי הגובה המכ"מיים למיושנים מאוד.
גיורגי גריקס

גיורגי גריקס (בהונגרית: György Garics - היגוי מקורב: גֶ'רג' גוריץ'; נולד ב-8 במרץ 1984 בסומבטהי שבהונגריה) הוא כדורגלן עבר אוסטרי ממוצא הונגרי ששיחק כמגן ימני וקשר ימני.
קריירת מועדונים

גריקס החל לשחק בקבוצת הנוער של הלדאש SVE בעיר הולדתו סומבטהֶי שבהונגריה. ב-1998, כשהוא בן 14, עבר גריקס לגור באוסטריה והצטרף לראפיד וינה. הוא ערך את הופעת הבכורה במדי הקבוצה הבוגרת בשנת 2002 ושיחק עבור הקבוצה עד שנת 2006.
בקיץ 2006 צירפה נאפולי את גריקס תמורת 700,000 אירו. נאפולי, שהעפילה לסרייה ב' באותה עונה, עברה תהליך של הצערת סגל וגריקס היה בין השחקנים הבולטים שהצטרפו לקבוצה. הוא ערך את הופעת הבכורה במדי הקבוצה ב-23 בספטמבר 2006 אך שימש לרוב כמחליפו של ג'אנלוקה גראבה הוותיק והמנוסה יותר ושותף רק ב-11 משחקים. עם חזרתה של נאפולי לסרייה א' בתום העונה, הפך גריקס לשחקן הרכב ושותף ב-26 משחקים. הוא כבש את שערו הראשון עבור הקבוצה בניצחון 1:3 על מילאן.
ב-1 ביולי 2008 עבר גריקס לאטאלנטה תמורת 1.5 מיליון אירו על מחצית מכרטיסו. ב-26 ביוני 2009 אטלנטה רכשה את החצי השני של הכרטיס תמורת מיליון אירו.
ב-9 באוגוסט 2010 חתם בבולוניה 1909 תמורת 3 מיליון אירו.
ב-14 באוגוסט 2015 חתם לשנתיים בדרמשטאדט 98 מהבונדסליגה, אך שוחרר ממנה ב-30 באוגוסט 2016.
לאחר תקופה ארוכה בה לא שיחק, חתם גריקס באימולזה קלצ'ו 1919 מהסרייה ד', הליגה הרביעית באיטליה, ובתום עונת 2017/2018 פרש ממשחק פעיל.
נבחרת לאומית

אף על פי שנולד בהונגריה, שימש כקפטן אוסטריה הצעירה. בספטמבר 2006 ערך את הופעת הבכורה במדי הנבחרת הבוגרת. הוא זומן ליורו 2008 ושיחק בשניים מתוך שלושת משחקיה של אוסטריה.
גמאלמה

| --- | --- |

גמאלמה במרץ 1996
 מידע כללי
 סוג הר:  הר געש שכבתי
 גובה:  1,715 מטרים
 מדינה:  אינדונזיה אינדונזיה
 מיקום:  טרנאטה, איי מאלוקו אינדונזיה
 מספר הר געש:  268060
 התפרצות אחרונה:  2016
 קואורדינטות:  0°48′36″N 127°19′48″E﻿ / ﻿0.810°N 127.33°E﻿ / 0.810; 127.33
  (למפת אינדונזיה מוגדלת) ג'קרטה נוסאנטארה סורבאיה מדן מקאסאר פונטיאנאק ג'איאפורה מ האוקיינוס ההודי האוקיינוס השקט מלזיה פגמאלמה(למפת אינדונזיה רגילה) ג'קרטה נוסאנטארה סורבאיה מדן מקאסאר פונטיאנאק ג'איאפורה מ האוקיינוס ההודי האוקיינוס השקט מלזיה פגמאלמה
הר גמאלמה
ציור מתחילת המאה ה-18 של הר גמאלמה בשעת התפרצות. הצייר כנראה הולנדי
הר גַמָאלַמָה (באינדונזית: Gunung Gamalama קרוי גם "פסגת טרנאטה") הוא הר געש שכבתי פעיל באי טרנאטה, השוכן במחוז מאלוקו צפון באיי מאלוקו שבאינדונזיה.